Diari Oficial de la Generalitat Valenciana


Sumari del DOGV 7717, del 11-02-2016 (2016/775)

Notificació de la interlocutòria dictada en el procediment d'adopció número 360/2015.
-------------------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/775


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 360/2015. [2016/775]  
Procediment: adopció 000360/2015.  
De: Direcció Territorial de Castelló de Benestar Social.  
Contra: Mariana Deaconu.  
Pedro Moya Donate, lletrat de l'Administració de Justícia, certifique que en aquest procediment d'adopció, seguit a instàncies de la Direcció Territorial de Castelló de Benestar Social contra Mariana Deaconu, s'ha dictat la interlocutòria que, literalment, diuŽaixí:  
  
«Interlocutòria número 250/2015  
Castelló de la Plana, 23 de juny de 2015  
  
Antecedents de fet  
Primer. En data 26 de febrer de 2015, la lletrada habilitada de la Generalitat Valenciana, en representació de l'entitat pública a què es refereixen els articles 172, 173 i 176.2 del Codi Civil, en la redacció que en fa la Llei Orgànica 1/1996, de 15 de gener, de Protecció al Menor, i disposició addicional 1a de la Llei 21/1987, d'11 de novembre, va presentar sol·licitud de proposta prèvia d'adopció del menor d'edat, J. P. D.  
  
Segon. Admesa a tràmit la sol·licitud, es va registrar amb el número 360/2015, i hi van prestar-ne el consentiment els adoptants, sense que fóra necessari demanar novament el consentiment de la mare biològica (la filiació paterna era desconeguda) en haver-lo prestat dins dels sis mesos anteriors a la presentació de la demanda.  
Tercer. El ministeri fiscal va informar en el sentit de considerar procedent l'adopció del menor d'edat per ser el més adequat al seu interés, segons l'informe de data 19 de juny de 2015.  
Part dispositiva  
Per raó del que s'ha exposat,  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose l'adopció del menor d'edat, [...], a favor de la família proposada pel Consell d'Adopció de Menors (exp. núm. 214/2007), tot això en interés del menor.  
  
Determineu els cognoms del menor en la forma establida legalment.  
  
Una vegada siga ferma aquesta resolució, notifiqueu-la per mitjà d'exhort a l'encarregat del Registre Civil de Vila-real (Castelló), a fi que procedisca a la inscripció de l'adopció al marge de la inscripció de naixement de l'adoptat, després d'això s'arxivarà aquest expedient.  
Notifiqueu aquesta resolució al promotor de l'expedient, a la mare biològica i al ministeri fiscal, i feu-los saber que, en contra, s'hi pot interposar un recurs d'apel·lació en el termini de 20 dies.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Uniu aquesta resolució al llibre d'actuacions definitives d'aquest jutjat, i deixeu-ne testimoniatge en les actuacions.  
Aquesta és la meua interlocutòria, que pronuncie, mane i firme.»  
  
I atés que la persona demandada, Mariana Deaconu, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 4 de febrer de 2016.- El lletrat de l'Administració de Justícia: Pedro Moya Donate.